CELEX: 32012R0839
Language: hu
Date: 2012-09-18 00:00:00
Title: A Bizottság 839/2012/EU végrehajtási rendelete ( 2012. szeptember 18. ) a karbamid kérődzők takarmány-adalékanyagaként történő engedélyezéséről  EGT-vonatkozású szöveg

19.9.2012   
            
            
               HU
            
            
               Az Európai Unió Hivatalos Lapja
            
            
               L 252/11
            
         A BIZOTTSÁG 839/2012/EU VÉGREHAJTÁSI RENDELETE
   (2012. szeptember 18.)
   a karbamid kérődzők takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól. Az említett rendelet 10. cikke előírja a takarmányozási célra felhasznált egyes termékekről szóló, 1982. június 30-i 82/471/EGK tanácsi irányelv (2) alapján engedélyezett termékek újraértékelését.
            
         
               (2)
            
            
               A karbamidot a 82/471/EGK irányelv határozatlan időre engedélyezte. Az említett terméket ezt követően – az 1831/2003/EK rendelet 10. cikke (1) bekezdésének megfelelően – mint meglévő terméket felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a karbamid kérődzők takarmány-adalékanyagaként való újraértékelésére vonatkozóan, kérelmezve, hogy az adalékanyagot a „tápértékkel rendelkező adalékanyagok” adalékanyag-kategóriába sorolják. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2012. március 7-i véleményében (3) megállapította, hogy a javasolt használati feltételek mellett a karbamid nincs káros hatással sem az állati vagy emberi egészségére, sem a környezetre, és fehérjét nem tartalmazó nitrogént biztosít a kérődzők mikrobiális fehérjeszintéziséhez. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A Hatóság hitelesítette továbbá az 1831/2003/EK rendelettel létrehozott referencialaboratórium által benyújtott, a takarmány-adalékanyagra alkalmazott analitikai módszerről szóló jelentést.
            
         
               (5)
            
            
               A karbamid értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.
            
         
               (6)
            
            
               Mivel a karbamid engedélyezési feltételei módosulnak, és a biztonság tekintetében nem várható semmiféle közvetlen hatás, az engedélyezés előtt megfelelő időt kell hagyni arra, hogy az érdekelt felek felkészülhessenek az engedélyezésből adódó új követelmények teljesítésére. Indokolt továbbá átmeneti időszakot biztosítani a 82/471/EGK irányelvvel engedélyezett karbamid, valamint a karbamidot tartalmazó takarmányok meglévő készleteinek felhasználására.
            
         
               (7)
            
            
               A gazdasági szereplők számára aránytalanul bonyolult az olyan különböző adalékanyagokat tartalmazó takarmányok címkéinek többszöri és egyik napról a másikra történő átállítása, amelyeket az 1831/2003/EK rendelet 10. cikkének (2) bekezdése szerinti eljárásnak megfelelően, egymás után engedélyeztek, és amelyek tekintetében új címkézési szabályok követendők. Ezért helyénvaló csökkentetni a rájuk háruló adminisztratív terheket, megfelelő időt biztosítva számukra a címkézés gördülékeny átállítására.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „karbamid és származékai” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Címkézési követelmények
   A karbamidot tartalmazó takarmányokat legkésőbb 2013. május 19-ig e rendeletnek megfelelően kell címkézni.
   A 2013. május 19. előtt a 82/471/EGK irányelvnek megfelelően címkézett, karbamidot tartalmazó takarmányok azonban, a készletek kimerüléséig továbbra is forgalomba hozhatók.
   3. cikk
   Átmeneti intézkedések
   A karbamidnak vagy a karbamidot tartalmazó takarmányoknak az e rendelet hatálybalépésének időpontjában még meglévő készletei a készletek kimerüléséig a 82/471/EGK irányelvben meghatározott feltételek mellett továbbra is forgalomba hozhatók és felhasználhatók.
   4. cikk
   Hatálybalépés
   Ez a rendelet 2012. november 19-én lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 18-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 213., 1982.7.21., 8. o.
   
      (3)  EFSA Journal 2012; 10(3):2624.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok. Funkcionális csoport: Karbamid és származékai
                  
               
            
                  3d1
               
               
                  —
               
               
                  Karbamid
               
               
                  
                               
                           
                           
                              
                                 Az adalékanyag összetétele
                              
                              
                                           
                                       
                                       
                                          Karbamid: legalább 97 %
                                       
                                    
                                           
                                       
                                       
                                          Nitrogén: 46 %
                                       
                                    
                        
                               
                           
                           
                              
                                 A hatóanyag jellemzése
                              
                              Diaminometanon, CAS-szám: 58069-82-2, kémiai képlet: (NH2)2CO
                           
                        
                               
                           
                           
                              
                                 Analitikai módszerek
                                  (1)
                              
                              
                                           
                                       
                                       
                                          Az adalékanyag összes nitrogéntartalmának meghatározásához: Titrimetria (a 2003/2003/EK rendelet IV. mellékletének 2.3.3. pontjában leírt módszer)
                                       
                                    
                                           
                                       
                                       
                                          Az összes nitrogén biurettartalmának meghatározásához az adalékanyagban: Spektofotometria (a 2003/2003/EK rendelet IV. mellékletének 2.5. pontjában leírt módszer)
                                       
                                    
                                           
                                       
                                       
                                          Az előkeverékek, összetett takarmányok és takarmány-alapanyagok karbamidtartalmának meghatározása: Spektofotometria (a 152/2009/EK rendelet III. mellékletének D. pontjában leírt módszer)
                                       
                                    
                        
               
                  Működő bendővel rendelkező kérődzők
               
               
                  —
               
               
                   
               
               
                  8 800
               
               
                  A karbamidot tartalmazó takarmány-adalékanyagok és takarmányok használatához a következő használati utasítás fűzendő:
                  
                     „Karbamid kizárólag működő bendővel rendelkező kérődzők takarmányozására használható. A takarmányok karbamidtartalma fokozatosan emelendő a maximális szintig. A maximális karbamidtartalom kizárólag könnyen emészthető szénhidrátokban gazdag és oldható nitrogénekben szegény takarmányokban alkalmazható.
                     A napi adagban található teljes nitrogénnek legfeljebb 30 %-a származhat karbamid-nitrogénből.”
                  
               
               
                  2022. november 19.
               
            
         (1)  Az analitikai módszerek részletes leírása a közösségi referencialaboratórium honlapján található: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx